Amapá
Amapá je jedna od 26 saveznih država Brazila, locirana u brazilskoj Sjevernoj regiji. Prostire se na površini od 142.814,585 km2 i po tom kriteriju 18. je država u Brazilu. Prema procjeni iz 2014. godine, u Amapi je živjelo 750.912 stanovnika i predstavlja pretposljednju saveznu državu po broju stanovnika. Rijetko je naseljena sa gustoćom naseljenosti od samo 5,3 stanovnika/km2. Kao i veliki broj ostalih brazilskih država, Amapá izlazi na obale Atlantskog okeana. Osim toga graniči sa saveznom državom Pará a formira i brazilsku državnu granicu sa Francuskom Gvajanom na sjeveru i Surinamom na sjeverozapadu. Glavni i najveći grad države jest Macapá.